1. Ændring af Rådets forordning (EF) nr. 55/2008 om indførelse af autonome handelspræferencer for Republikken Moldova (
Jean-Pierre Audy
(FR) Hr. formand! Jeg vil gerne kort tage ordet og henlede Deres opmærksomhed på artikel 15, stk. 6, litra d, i EU-traktaten, som fastsætter, at formanden for Rådet skal forelægge Europa-Parlamentet en rapport efter hvert møde i Det Europæiske Råd.
Der blev den 11. marts afholdt et ekstraordinært møde i Det Europæiske Råd. Jeg beklager, at der ikke er blevet forelagt en sådan rapport.
Formanden
Hr. Audy! Jeg forstår Deres pointe. Men hvis jeg husker rigtigt, var formanden for Rådet her i Parlamentet efter Rådets ekstraordinære møde den 11. marts i forbindelse med en ekstraordinær formandskonference, som var åben for alle medlemmer. Kan vi nu gå over til afstemningen?
- Efter afstemningen:
Hans-Peter Martin
(DE) Hr. formand, mine damer og herrer! Jeg har bare en enkelt bemærkning. I går blev jeg nægtet muligheden for at svare direkte til hr. Schulz. Jeg har sendt en e-mail til Dem alle - i første omgang på tysk, men den engelske og franske version følger - hvor jeg kommer med en udtalelse i den forbindelse, og jeg afviser også behørigt anklagen.
